روسیه دولت باشلیغی ویلادیمیر پوتین بیلن امریکا قوشمه ایالتلری دولت رهبری دونالد ترامپ نینگ باشقه بیر اولکه ده اوچره شیش لری بولیب اوته دی.
روسیه دولت رئیس لیک سرایی بولمیش (کرملین) نینگ تشقی سیاست مصلحتچیسی یوری اوشاکوف، روسیه دولت باشلیغی ویلادیمیر پوتین و امریکا قوشمه ایالتلری دولت رهبری دونالد ترامپ نینگ باشقه بیر اولکه ده اوچره شیش لریدن خبر بیردی.
اوشاکوف، امریکا قوشمه ایالتلری دولت باشلیغی ترامپ نینگ ملی خوفسیزلیک بوییچه مصلحتچیسی جون بولتون بیلن کوریشیشی نینگ آرتیدن بیرگن بیاناتیده، ریجه لنگن پوتین و ترامپ نینگ ملاقاتی توغریسیده معلومات بیردی.
اوشاکوف، ایککی دولت اربابی نینگ یوزمه یوز ملاقات قیلیب، ایککسی نینگ ایرته نینگ چایینی بیر جایده صرف ایته جکلرینی آرتیدن مشترک مطبوعاتی کنفرانس اویوشتیره جکلرینی بیلدیردی.
اوشاکوف، پوتین بیلن ترامپ نینگ آتیله دیگن آدیملرنی اوز ایچی گه آلگن خلق ارا خوفسیزلیک توغریسیده مشترک فعالیت نشر قیلیشلری نینگ ممکن ایکن لیگینی معلوم قیلیب، مذکور جلسه نینگ اویوشتیریلیشی ریجه لنگن جای بیلن تیگیشلی اوله راق؛
"بیز و امریکا اوچون مناسب بیر اولکه انیقلندی" دیب ایتدی.
یوری اوشاکوف،
"بو اوچره شوو اوزاق مدتدن بیری ریجه لنگن ایدی. روسیه و امریکا قوشمه ایالتلری اوچون کتته اهمیت گه ایگه دیر. عین دمده خلق ارا جمعیت اوچون هم جوده مهم دیر. بو جلسه یاز فصلی نینگ خلق ارا مقیاسده گی اینگ مهم حادثه سی بوله دی" دیب ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
